da en da nl ca da da de es da da da da da da da da da tr da da da da da da da es da da en nb da da nb da da da da da da da de da da da da da da da da da da da nl da en da da es nl da
idverde leder efter unge, grønne hjerner til nyt ungdomspanel | idverde Danmark
23.8.2022 08:00:00 CEST | idverde Danmark
idverde i Danmark etablerer nyt panel for unge, der skal rådgive anlægsgartnerkoncernen om miljø, klima og bæredygtighed samt være med til at udvikle grønne løsninger for en bedre fremtid.
Med ungdomspanelet ’’Whyboard’’ inviterer idverde unge mellem 18 og 25 år til at hjælpe med at udvikle initiativer inden for grøn, social og økonomisk vækst. Det er et skridt på idverdes vej mod en mere bæredygtig fremtid samtidig med, at de også ønsker at give en række unge mulighed for at påvirke fremtiden i en grønnere og mere bæredygtig retning.
Morten Dohrmann Hansen, CEO i idverde i Danmark, er spændt på det nye ungdomspanel og glæder sig til at få deres input:
”Vi glæder os meget til at starte Whyboard op og se, hvilke ideer og feedback de unge kommer med. Vi vil gerne være de bedste inden for naturbaserede løsninger, og derfor skal vi også være innovative. De yngre generationer har stor interesse i klima, miljø og bæredygtighed - det engagement vil vi gerne tage del i og give dem mulighed for at udvikle”, udtaler han.
God erfaring til CV’et – og mulighed for at bidrage til en grønnere fremtid
Som optakt til det nye ungdomspanel inviterer idverde til en Klima- og bæredygtighedsdag 2. november i Roskilde fra kl. 15-20. Her bliver deltagerne bl.a. introduceret til idverdes arbejde, der vil være en Climate Fresk-workshop og rig mulighed for at netværke med både eksperter og andre unge. Alle, der ønsker at være en del af Whyboard, skal deltage på klima- og bæredygtighedsdagen.
Ungdomspanelet er et oplagt valg for unge, der ønsker erfaring på CV’et inden for miljø, klima, natur, cirkulær økonomi og bæredygtighed. Panelmedlemmerne kommer til at arbejde med konkrete cases, som kan bruges som referencer på fremtidige arbejdspladser. Man får indblik i skabelsen af bæredygtighedsstrategier og rig lejlighed til at udvikle sin faglige værktøjskasse. Endelig vil panelet være en oplagt mulighed for at etablere eller udvide sit professionelle netværk.
Læs mere om idverde Whyboard: www.idverde.dk/expertises/idverde-danmark/whyboard/
Tilmelding til Klima- og bæredygtighedsdagen 2. november: www.idverde.dk/whyboard-tilmelding/
Ungdomspanelet er for unge mellem 18 og 25 år
Som panelmedlem modtager man et årligt honorar på 10.000 kr.
Der vil være 3-4 møder om året
For at ansøge om medlemskab af Whyboard skal man deltage i Klima- og bæredygtighedsdagen den 2. november
Tlf:+45 40 64 82 41mdh@idverde.dk
Information om idverde Danmark
Hos idverde Danmark får du den fulde anlægs- og driftspakke - i jorden, på terræn, og på dæk og tag.
idverde Danmark er moderselskab til Malmos Landskaber, OKNygaard og Grøn Vækst. Hvis du kender os i forvejen, vil du møde de samme mennesker og opleve den samme dedikerede tilgang til opgaverne som altid. Vi er en del af idverde – som er Europas førende anlægsgartnergruppe.
Vores vision er at skabe et grønnere og mere biodiverst Danmark, og sammen har vi ressourcerne til at tilbyde offentlige og private kunder over alt i Danmark – anlæg og drift af bæredygtige løsninger i og på jorden, i højden og på taget.
Som en del af idverde kan vi trække på kompetencer og erfaringer fra Frankrig, England, Holland og Tyskland, og vores medarbejdere får nye muligheder for at uddanne og udvikle sig på tværs af landegrænser.
Følg pressemeddelelser fra idverde Danmark
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra idverde Danmark
idverde har som mål at reducere sit klimaaftryk med 5 % om året7.9.2022 08:00:00 CEST | Pressemeddelelse
Danmarks ledende anlægsgartnergruppe idverde vil skabe en endnu grønnere landskabsbranche, der konstant arbejder for at mindske klimaaftrykket. Derfor reducerer idverde sine CO2-udledninger med minimum 5 % årligt. Der sættes ind med både el, CO2-binding og adfærdsændringer.
Anlægsgartnergruppen idverde runder milliarden1.9.2022 09:00:00 CEST | Pressemeddelelse
Konkurrencestyrelsen har netop godkendt, at anlægsgartnervirksomheden Grøn Vækst bliver en del af idverde gruppen i Danmark. Med godkendelsen runder idverde en milliard i årlig omsætning.
idverde giver kunderne alternative løsninger med lav miljøbelastning3.8.2022 08:00:00 CEST | Pressemeddelelse
Landskabergruppen idverde har sat sig for, at kunderne, så vidt det er muligt, skal have naturbaserede og miljøvenlige alternativer til de løsninger, de efterspørger.
Symbiose mellem CO2 og biodiversitet skaber naturkraft – nyt bæredygtighedsteam i idverde skal sætte skub i processen28.6.2022 08:00:00 CEST | Pressemeddelelse
Som Europas største anlægsgartnergruppe kan idverde trække på tværeuropæisk viden og kompetencer for at skabe innovative løsninger, som er til gavn for natur og klima. Med et stadig større fokus på bæredygtighed skal et nyoprettet bæredygtighedsteam bl.a. bidrage til den videre udvikling af idverdes bæredygtighedsstrategi, implementering af bæredygtighedsindsatsen og sikre en kommende B Corp- bæredygtighedscertificering til idverdes datterselskaber i Danmark.
Anlægsgartnergruppen idverde vil hjælpe flere unge i job23.6.2022 08:00:00 CEST | Pressemeddelelse
Med sin tilstedeværelse i alle dele af Danmark bidrager anlægsgartnergruppen idverde til vækst i lokalsamfund gennem jobs og lokalt engagement. Selvom arbejdsløsheden er lav, er der stadig mange mennesker, der har svært ved at få en fod indenfor. Det vil idverde lave om på. Målet er 5% flere ansættelser om året til mennesker på kanten af arbejdsmarkedet.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022